Erődítmény

Az **erődítmények** (avagy erődök, előzőleg nem hivatalosan romok) az 1.8-as kalandfrissítésben hozzáadott újfajta építmények, melyeket legtöbbször a föld alatt találunk, több szobával, folyosóval, lépcsővel és egyéb dologgal. Főként kőtégla, repedt kőtégla, mohás kőtégla és vasrácsok alkotják őket, de találhatünk bennük még fadeszkát, könyvespolcot, fáklyákat, ajtókat, gombokat és más blokkokat is.Az erődítményekben található kincsek legtöbbször papír, könyvek, szén, vasöntvény, aranyöntvény, bevégzőgyöngy, iránytű, alma és gyémántékkő, illetve kizárólag itt találhatunk végzetportált, amivel a Végbe lehet lejutni.

## Kinézetünk

Az erődítmények mérete változó (noha akár **nagyon** nagyok is lehetnek) és labirintusszerű építmények rengeteg folyosóval, szobával és ajtóval. Főleg kőtégla, repedt kőtégla és mohás kőtégla alkotja őket.

Legtöbbször teljesen a föld alatt generálódnak, így a felszínről nem észrevehetőek, és csak bányászás, vagy barlangok felfedezése közben találhatunk rájuk. Úgy tűnik, hogy a Térképgeneráló nem tesz különbséget erődítmények és más blokkok között, ezért aztán nem ritka, hogy más földalatti képződmények, például barlangok, földalatti szakadékok, elhagyott bányák vagy néha kazamaták vágnak bele az erődbe, ettől abban még nehezebb tájékozódni. Nem tudni, hogy ez direkt van-e így. Jelenleg az erődítmények lakatlanok, a normál itteni körülmények között termő mobokat leszámítva. Ezen kívüli új NPC-ket nem adtak hozzá. Az erődítmények az egyetlen hely a térképen ahol termeszek teremhetnek. Ez akkor következhet be, ha kiásunk egy blokkot amiben elbújt egy.

Egy erőd legnagyobb része véletlenszerűen csatlakozó folyosókból, csigalépcsőkből, sima lépcsőkből áll. Találhatunk még fa- és vasajtókat is, a vasajtókat a mellettük lévő gombbal nyithatjuk ki. Mivel úgy tűnik, hogy az összes ajtó ugyanazon égtáj felé néz a generálásnál, ezért aztán némelyik kezdetben is nyitva van, e miatt láthatunk olyan szokatlan vasajtókat, amik gombra nyílás helyett gombra csukódnak be. Dekoratív boltívek vannak a folyosókon vasrácsokból, illetve néha zsákutcák egy folyosó végén egy sima kőfallal. A fáklyák és a ládák szét vannak szórva az egész építményben.

Található még az erődökben sokféle szoba is, mint börtöncellák, könyvtárak, raktárak és a folyosók kereszteződései, középen egy szökőkúttal, vagy egy fáklyákkal körberakott oszloppal, továbbá a végzetportálok termei is csak itt fellelhetők. Vannak még szokatlan szobák is például amikor egy lépcső ereszkedik le egy fal melletti híd vagy boltív alatt, egy másik lépcsővel az egyik oldalon, amin feljuthatunk a hídra (ahonnan legtöbbször nem tudunk tovább menni). Ezen helyiségek száma és elhelyezkedése változó, de a helyiségek maguk nagyrészt változatlanok.

A börtöncellák üres szobák, úgy tűnik, hogy párban generálódnak a folyosók mentén, és vasajtóval vannak bezárva, ami mellett nincs gomb.

A könyvtárnak két változata van: a kicsi és a nagy. A kicsi könyvtárban könyvespolcokat fadeszkát és egy ládát találhatunk. A nagy ugyanolyan, mint a kicsi, kivéve, hogy van egy felső erkélye a lenti polcok fölött egy csillárral középen, több könyvespolccal, fáklyákkal és kerítéssel. Az erkélyre a bejárattal szemben lévő falon lévő létrán juthatunk fel. A könyvtár meghatározott kinézete ellenére a benne lévő pókhálók véletlenszerűen vannak elhelyezve.
A végzetportálok termei nem túl nagyok, a bejárat mellet két kis kádat találhatunk lávával megtöltve, illetve egy nagyobbat a kikapcsolt portál alatt. Magához a portálhoz egy lépcsőn juthatunk fel, amibe egy termeszeket teremtő mobtermelő van beágyazva a portált őrizendő. A falak dekorációként vasrácsokkal vannak megtörve.

Ládákat találhatunk a könyvtárak polcainak sarkain és a felső erkélyén, a folyosók kereszteződésének felső emeletén. A könyvtárak ládáiban papírt és könyveket, ritkábban egy iránytűt, térképet találhatunk, a kereszteződés ládái szenet, kenyeret, vöröskövet, vasöntvényt, vascsákányt és almákat tartalmaznak. Ritka esetekben nyergek, vagy aranyalmák is felbukkanhatnak a ládákban.

## Termésük

Az összes erődítmény egy körgyűrűn helyezkedik el a térkép középpontjától (0/0) 640-1152 blokkra. A generálási algoritmus miatt az erődítmények egy része kinyúlhat ebből a körből. A három erőd egymástól egyenlő távolságra jön létre a körgyűrűn (tehát mind a három erőd egymástól 120°-ra helyezkedik el, a középponttól számítva).

A harmadik Pre-Release-ben két 1x1-es üvegtorony nyúlt az erőd első blokkjától a térkép tetejéig. Jeb említette, hogy ezek debug tornyok voltak, amiket elfelejett kivenni a Pre-Release-ből.

#### Hibák

* Az erődítmények nagyon kicsi építmények is lehetnek, Végzetportál nélkül.
* Megtörténhet, hogy egy természetesen generált fáklya egy erődben (vagy egy elhagyatott bányában) nem ad ki fényt, de a blokk maga fényes.
* Megesik, hogy a természetesen generált fáklyák a levegőben lebegve jönnek létre. Az ilyen fáklyákra általában a feljebbi hiba is érvényes, nem adnak ki fényt.

## Egy kis érdekesség

A mostani (1.4.6/1.4.7) verzióban van egy különleges seed, amivel egy erődítményt találunk ami vízen lebeg. Nagyon kicsi, csak egy végzetportál van benne. videó
A seed: Dossier

## Galéria

* A Jeb által megosztott, első kép az erődről.
* Képernyőfotó egy szakadékról, ami egy erődön vág át.
* Az előző kép, világosabbra szerkesztve.
* Négy, a játékost kergető termesz egy erődben.
* Egy kicsi könyvtár, felső erkély és csillár nélkül.
* Egy erődítménybe vágó elhagyott bánya.
* Egy kazamata, egy elhagyott bánya és egy erődítmény egy területen.
* Egy termeszeket teremtő mobtermelő egy erődben.
* Az erődöket jelző üvegoszlopok Pre-Release 3-ban.
* Egy zombi kazamata egy erődítményben.
* Egy erőd könyvtárán átvágó elhagyott bánya.

## Tények

* Ha a portáltermen valamilyen más földalatti képződmény vág át, akkor az használhatatlanná teheti a végzetportált ha pont rajta megy keresztül.
* Az 1.9 negyedik Pre-Release-étől használhatjuk a Végzet Szemét erődítmények felkutatására. Ha eldobjuk, a Szem pár blokkot lebeg a legközelebbi irányába.
* A korai képernyőfotókon az erődök sokkal 'romosabbak' voltak és gyakran láthattuk őket a felszínen. Most a felszínről elérhető erődök nagyon ritkák, sőt a képen látható képződmény a jelenlegi generálási algoritmussal nem is jöhet létre.
* Ha az erődítménybeli kőtéglablokkokat nézzük, akkor átlagosan kb. 45%-uk sima kötégla, 30%-uk mohás kőtégla, 20%-uk törött kőtégla, illetve 5%-uk valójában termeszblokk.

## Források

1. ↑ http://www.youtube.com/watch?v=6zb4EVQvQp0
2. ↑ http://twitter.com/#!/jeb\_/status/121951968389369857